CONSILIUL LOCAL AL MUNICIPIULUI CRAIOVA

HOTĂRÂREA NR.402
  
Consiliul Local al Municipiului Craiova, întrunit în şedinţa ordinară din data de 18.12.2008.

          Având în vedere raportul nr.173399/2008 întocmit de Direcţia Urbanism şi Amenajarea Teritoriului prin care se propune aprobarea avizului prealabil de oportunitate privind investiţia referitoare la construirea unui complex rezidenţial „CONSTANTIN” (locuinţe, spaţii comerciale, hoteliere, loisir, culte, parcaje), în municipiul Craiova, str.Tehnicii, nr.1 şi rapoartele comisiilor de specialitate ale Consiliului Local al Municipiului Craiova nr.246, 247, 250, 253, 254;  

          În conformitate cu prevederile art.32, alin.1, lit.b din Legea nr.350/2001 privind amenajarea teritoriului şi urbanismului, modificată şi completată de Ordonanţa Guvernului nr. 27/2008;

          În temeiul art.36 alin.2 lit. c coroborat cu alin.5 lit c, art.45 alin. 2 lit. e şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

            Art.1. Se aprobă avizul prealabil de oportunitate privind investiţia referitoare la construirea unui complex rezidenţial „CONSTANTIN” (locuinţe, spaţii comerciale, hoteliere, loisir, culte, parcaje), în municipiul Craiova, str.Tehnicii, nr.1, prevăzut în anexa care face parte integrantă din prezenta hotărâre.

           Art.2. Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Urbanism şi Amenajarea Teritoriului vor aduce la îndeplinire prevederile prezentei hotărâri.

